Foto: REUTERS Norvegiya Rossiya O‘rta Yer dengiziga yuborgan "Admiral Kuznetsov" aviatashuvchi kemasi va "Petr Velikiy" atom kreyserining suratlarini chop etdi. Rossiya TASS axborot agentligi iyulda bir manbaga iqtibos keltirgan holda aviatashuvchi kema Suriyadagi operatsiyada ishtirok etishini ma’lum qilgan. Kema bortida 15 ta Su-33 va MiG-29K samolyotlari va 10 dan ko‘proq Ka-52K, Ka-27 va Ka-31 vertolyotlari bo‘ladi, deb ma’lum qildi axborot agentligi. Suratlar Norvegiya sohillari yaqinida xalqaro suvlarda olingan. VG nashri Norvegiya tashqi razvedka xizmati boshlig‘i Morten Xag Lyundening gaplarini keltirib o‘tgan. Lyundening fikricha, 8 ta jalb qilingan kema Halab uchun yakuniy kurashda katta rol o‘ynaydi. Moskva Osloni kemalar O‘rta Yer dengiziga ketayotganidan ogoh qilgan.